CELEX: 62013CB0005
Language: hr
Date: 2013-10-10 00:00:00
Title: Predmet C-5/13: Rješenje Suda (deveto vijeće) od 10. listopada 2013. (zahtjev za prethodnu odluku koju je uputio Szombathelyi Törvényszék, Mađarska) – Ferenc Tibor Kovács protiv Vas Megyei Rendőr-főkapitányság (Zahtjev za prethodnu odluku — Članak 45. UFEU-a — Slobodno kretanje radnika — Nacionalni propisi koji pod prijetnjom novčane kazne propisuju da je vozač koji koristi vozilo stranih registarskih pločica prilikom policijske kontrole dužan na licu mjesta predočiti dokaz da se njime propisno koristi)

7.4.2014   
            
            
               HR
            
            
               Službeni list Europske unije
            
            
               C 102/8
            
         Rješenje Suda (deveto vijeće) od 10. listopada 2013. (zahtjev za prethodnu odluku koju je uputio Szombathelyi Törvényszék, Mađarska) – Ferenc Tibor Kovács protiv Vas Megyei Rendőr-főkapitányság
   (Predmet C-5/13) (1)
   
   ((Zahtjev za prethodnu odluku - Članak 45. UFEU-a - Slobodno kretanje radnika - Nacionalni propisi koji pod prijetnjom novčane kazne propisuju da je vozač koji koristi vozilo stranih registarskih pločica prilikom policijske kontrole dužan na licu mjesta predočiti dokaz da se njime propisno koristi))
   2014/C 102/09
   Jezik postupka: mađarski
   
      Sud koji je uputio zahtjev
   
   Szombathelyi Törvényszék
   
      Stranke glavnog postupka
   
   
      Tužitelj: Ferenc Tibor Kovács
   
      Tuženik: Vas Megyei Rendőr-főkapitányság
   
      Predmet
   
   Zahtjev za prethodnu odluku – Szombathelyi Törvényszék – Tumačenje načela slobodnog kretanja osoba i zabrane diskriminacije te prava na pravičan postupak – Nacionalni propis iz područja cestovnog prometa koji propisuje da se na cestama unutar državnog područja mogu kretati vozila koja imaju dozvolu i registarske pločice koje izdaje administracija te države članice, te da se postojanje uvjeta koji dopuštaju izuzeće od tog pravila može utvrditi jedino prilikom kontrole – Obveza osobe koja boravi u državi članici A, a radi u državi članici B i za potrebe odlaska na radno mjesto na raspolaganju ima vozilo registarskih pločica države B koje pripada poslodavcu, da prilikom policijske kontrole dokaže da se propisno koristi vozilom u državi članici A – Nepostojanje mogućnosti za vozača da dokaz o poštivanju propisa predoči naknadno u administrativnom postupku
   
      Izreka
   
   Članak 45. UFEU-a treba tumačiti u smislu da je s njime u suprotnosti propis države članice, kao što je propis o kojem je riječ u glavnom postupku, kojim se predviđa da se cestama te države članice u načelu mogu kretati samo vozila koja imaju administrativnu dozvola i registarske pločice koje je izdala ta ista država članica te da se osoba koja boravi u toj državi članici i želi se pozvati na izuzeće od tog pravila na osnovu toga što koristi vozilo koje mu je na raspolaganje dao njegov poslodavac s poslovnim nastanom u istoj državi članici, prilikom policijske kontrole mora biti u stanju na licu mjesta dokazati da ispunjava uvjete za primjenu tog izuzeća, kako su predviđeni predmetnim nacionalnim propisom, pod prijetnjom trenutnog izricanja novčane kazne bez mogućnosti oslobađanja, iznos koje odgovara onom u slučaju kršenja obveze registracije.
   
      (1)  SL C 114, 20.4.2013.